Soholm Å (dansk) eller Soholmer Au (tysk) er et 17,5 km langt vandløb, der dannes ved sammenløbet af Spølbæk (Spölbek) og Lindå (Linnau) vest for landsbyen Risbrig (Riesbriek) i Nørre Haksted sogn og udmunder i Vadehavet. Åens kanaliserede afsnit kaldes for Soholm Å Kanal og dens gamle flodarm Gammel Soholm Å. Åen løber syd for Risum-Lindholm i Bongsil Kanal. I Langbjerg Skov nord for åen ligger den 45 meter høje bakke Randselbjerg (også kendt som Værkshøj) Åen dannede grænse mellem Kær Herred i nord og Nørre Gøs Herred i syd.